ระเบียบกรมส่งเสริมสหกรณ์ระเบียบกรมส่งเสริมสหกรณ์ว่าด้วยการใช้สิทธิครองครองที่ดินนิคมสหกรณ์เพื่อการแปลงสินทรัพย์เป็นทุนพ.ศ. ๒๕๔๖ เพื่อให้มีหลักเกณฑ์การใช้สิทธิครองครองที่ดินนิคมสหกรณ์ อันเป็นทรัพย์สินของสมาชิกนิคมสหกรณ์เป็นหลักประกัน ตามแนวทางการแปลงสินทรัพย์เป็นทุนดำเนินการไปอย่างเหมาะสมเห็นสมควรต้องมีระเบียบเกี่ยวกับการนี้ ฉะนั้นอาศัยอำนาจตามความในมาตรา ๑๗ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑อธิบดีกรมส่งเสริมสหกรณ์จึงกำหนดระเบียบไว้ ดังนี้ข้อ๑ ระเบียบนี้เรียกว่า ระเบียบกรมส่งเสริมสหกรณ์ว่าด้วยการใช้สิทธิครอบครองที่ดินนิคมสหกรณ์เพื่อการแปลงสินทรัพย์เป็นทุน พ.ศ.๒๕๔๖ข้อ๒[๑]ระเบียบนี้ให้ใช้บังคับตั้งแต่วันที่ประกาศในราชกิจจานุเบกษาข้อ๓ ในระเบียบนี้สิทธิครอบครองที่ดินนิคมสหกรณ์ หมายถึงทรัพย์สินของสมาชิกนิคมสหกรณ์ซึ่งเกิดจากอธิบดีกรมส่งเสริมสหกรณ์ได้ออกหนังสืออนุญาตให้เข้าทำประโยชน์ในที่ดินของนิคมสหกรณ์ (กสน.๓) หรือหนังสือแสดงการทำประโยชน์ (กสน.๕)ตามบทบัญญัติแห่งพระราชบัญญัติจัดที่ดินเพื่อการครองชีพ พ.ศ. ๒๕๑๑การแปลงสินทรัพย์เป็นทุน หมายถึงสมาชิกนิคมสหกรณ์ใช้สิทธิครอบครองที่ดินนิคมสหกรณ์ตามหนังสืออนุญาตให้เข้าทำประโยชน์ในที่ดินของนิคมสหกรณ์ (กสน.๓)ประกันหนี้เงินกู้ยืมของตนต่อสถาบันการเงินสถาบันการเงิน หมายถึง ธนาคาร สหกรณ์หรือสถาบันการเงินอื่นที่อธิบดีกรมส่งเสริมสหกรณ์เห็นชอบให้ดำเนินการแปลงสินทรัพย์เป็นทุนผู้อำนวยการนิคม หมายถึง ผู้อำนวยการนิคมสหกรณ์หรือหัวหน้านิคมสหกรณ์ แล้วแต่กรณีข้อ๔ สถาบันการเงินใดประสงค์จะดำเนินการแปลงสินทรัพย์เป็นทุนในนิคมสหกรณ์ต้องได้รับความเห็นชอบจากอธิบดีกรมส่งเสริมสหกรณ์โดยกรมส่งเสริมสหกรณ์ต้องออกประกาศให้ทราบทั่วกันข้อ๕ สมาชิกนิคมสหกรณ์คนใดประสงค์จะดำเนินการแปลงสินทรัพย์เป็นทุนให้แจ้งเป็นหนังสือต่อผู้อำนวยการนิคมภายในกำหนดเวลาและเงื่อนไขที่ผู้อำนวยการนิคมกำหนดผู้อำนวยการนิคมต้องทำทะเบียนสมาชิกนิคมสหกรณ์ผู้ดำเนินการแปลงสินทรัพย์เป็นทุนไว้เป็นหลักฐานหนังสือแจ้งความประสงค์ตามวรรคหนึ่งและทะเบียนตามวรรคสองให้จัดทำตามแบบที่สำนักจัดตั้งและส่งเสริมสหกรณ์กรมส่งเสริมสหกรณ์ กำหนดข้อ๖เพื่อป้องกันมิให้สิทธิการครอบครองที่ดินนิคมสหกรณ์ต้องสิ้นสุดไปสมาชิกนิคมสหกรณ์ผู้ดำเนินการแปลงสินทรัพย์เป็นทุนต้องรักษาวินัยทางการเงินและปฏิบัติให้เป็นไปตามข้อตกลงที่ตกลงไว้กับสถาบันการเงินโดยเคร่งครัดผู้อำนวยการนิคมมีหน้าที่สอดส่องดูแล แนะนำสมาชิกนิคมสหกรณ์ผู้ดำเนินการแปลงสินทรัพย์เป็นทุนให้มีวินัยทางการเงินและปฏิบัติตามข้อตกลงที่ทำไว้กับสถาบันการเงิน รวมทั้งกฎเกณฑ์ของทางราชการข้อ๗ การใดที่สมาชิกนิคมสหกรณ์กระทำโดยฝ่าฝืนระเบียบ กฎเกณฑ์ที่ทางราชการกำหนดหรือฝ่าฝืนกฎเกณฑ์การดำเนินการแปลงสินทรัพย์เป็นทุนถือเป็นการไม่ปฏิบัติตามระเบียบนี้ถ้าสมาชิกนิคมสหกรณ์ผู้ดำเนินการแปลงสินทรัพย์เป็นทุนและยังมีหนี้อยู่กับสถาบันการเงินเมื่อมีกรณีใดกรณีหนึ่ง หรือหลายกรณีดังต่อไปนี้เกิดขึ้นให้ถือว่าไม่ปฏิบัติตามระเบียบนี้ด้วย(๑)ไม่ได้เข้าอยู่อาศัยหรือทำประโยชน์ในที่ดินภายในระยะเวลาที่กำหนดหรืออพยพออกไปจากที่ดินที่ได้รับอนุญาต ให้เข้าทำประโยชน์จากอธิบดีกรมส่งเสริมสหกรณ์แล้ว(๒)ตายและไม่มีทายาทโดยธรรม หรือทายาทโดยธรรมไม่ประสงค์จะรับโอนสิทธิและรับภาระหนี้สินของสมาชิกนิคมสหกรณ์เดิมที่มีอยู่ต่อสถาบันการเงิน(๓)ไม่ดำเนินการหรือไม่ปฏิบัติตามระเบียบการเข้าทำประโยชน์ในที่ดินนิคมสหกรณ์หรือไม่ปฏิบัติตามคำแนะนำของเจ้าหน้าที่กรมส่งเสริมสหกรณ์ซึ่งปฏิบัติโดยชอบและสุจริต(๔)ไม่ชำระหนี้เงินกู้แก่สถาบันการเงินตามกำหนด โดยไม่มีเหตุผลสมควรหรือมีเหตุทำให้สถาบันการเงินต้องเรียกคืนเงินกู้และสมาชิกนิคมสหกรณ์ไม่ชำระหนี้ที่เรียกคืนนั้นภายในระยะเวลาที่สถาบันการเงินกำหนดข้อ๘ เมื่อมีเหตุตาม ข้อ ๗อธิบดีกรมส่งเสริมสหกรณ์ มีอำนาจสั่งให้สมาชิกนิคมสหกรณ์ผู้นั้นออกจากนิคมสหกรณ์และสิ้นสภาพการเป็นสมาชิกนิคมสหกรณ์ตามมาตรา ๓๘ (๓) และมาตรา ๓๙ (๒) แห่งพระราชบัญญัติจัดที่ดินเพื่อการครองชีพ พ.ศ.๒๕๑๑ คำสั่งดังกล่าวนี้มีผลให้สมาชิกนิคมสหกรณ์สิ้นสิทธิการครอบครองที่ดินนิคมสหกรณ์และที่ดินนั้นตกเป็นแปลงว่าง ทันทีข้อ๙ เมื่อมีที่ดินแปลงว่างให้ผู้อำนวยการนิคมดำเนินการคัดเลือกสมาชิกนิคมสหกรณ์และรายงานขอออกหนังสืออนุญาตให้เข้าทำประโยชน์ในที่ดินแทนโดยเร็วการคัดเลือกสมาชิกนิคมสหกรณ์ให้ดำเนินการตามระเบียบขั้นตอนของทางราชการและข้อตกลงที่กรมส่งเสริมสหกรณ์ตกลงไว้กับสถาบันการเงินซึ่งได้รับความเห็นชอบให้ดำเนินการแปลงสินทรัพย์เป็นทุนบุคคลที่ได้รับการคัดเลือกเป็นสมาชิกนิคมสหกรณ์แทนต้องรับผิดชอบหนี้ส่วนที่เหลือของสมาชิกที่ถูกสั่งให้ออก ต่อสถาบันการเงินด้วยข้อ๑๐ ให้ผู้อำนวยการสำนักจัดตั้งและส่งเสริมสหกรณ์รักษาการตามระเบียบนี้ประกาศ ณ วันที่ ๒๓ธันวาคม พ.ศ. ๒๕๔๖บุญมี จันทรวงศ์อธิบดีกรมส่งเสริมสหกรณ์บรรณพต/พิมพ์๒๕ มีนาคม ๒๕๔๗สุนันทา/อรดา/ตรวจ๗ เมษายน ๒๕๔๗ศิรวัชร์/ปรับปรุง๒๖ พฤษภาคม ๒๕๖๐[๑] ราชกิจจานุเบกษาเล่ม ๑๒๑/ตอนพิเศษ ๑๓ ง/หน้า ๔๘/๔ กุมภาพันธ์ ๒๕๔๗